Štátna cena Jozefa Miloslava Hurbana

Štátna cena Jozefa Miloslava Hurbana je slovenské ocenenie, určené pre osobnosti „slovenského spoločenského, kultúrneho a ekonomického života“. Udeľuje ho Predseda Národnej rady Slovenskej republiky.

 Vznik a právne ukotvenie ceny 
Cenu inicioval predseda parlamentu Andrej Danko ako „protiváhu“ štátnych vyznamenaní, ktoré udeľuje prezident republiky. Nepáčili sa mu niektorí ocenení vtedajším prezidentom Andrejom Kiskom.

Parlament cenu schválil v januári 2018. Prezident Kiska však cenu napadol na Ústavnom súde. Kiska namietol, že štátne ceny môže udeliť len hlava štátu.
Ten cenu odobril až vo februári 2020. Podľa novely schválenej v júli 2020 môže cena byť udeľovaná aj za humanitárne zásluhy. 17. júla novelu podpísala prezidentka Zuzana Čaputová a platnosť nadobudla k 15. augustu.

 Náležitosti ceny 
Zákon nestanovuje koľko cien môže byť ročne udelených. K cene sa udeľuje listina o udelení ceny a pamätná medaila. Na lícnej časti zobrazuje J. M. Hurbana, na rubovej nápis Národná rada Slovenskej republiky. Cena zahrňuje aj finančnú odmenu, stanovenú ako 25-násobok priemernej mzdy.

 Udelenia ceny 
 Andrej Danko (2020) 
Predseda Národnej rady, Andrej Danko ocenil jedného laureáta:
 Milan Čič (in memoriam)

 Boris Kollár (20202023) 
 2020 
Predseda Národnej rady, Boris Kollár 31. augusta 2020 oznámil laureátov ceny pre rok 2020. Cena mala byť odovzdaná 1. septembra 2020 o 19:00.

Laureátmi sa stali:
 Ján Budaj, za pôsobenie v období Nežnej revolúcie
 Romy Cohn, bratislavský rabín, účastník SNP a neskôr záchranca pamiatok ako Mauzóeleum Chatama Sofera
 Pavol Peter Gojdič (in memoriam)
 Milan Kňažko, za pôsobenie v období Nežnej revolúcie
 Vladimír Krčméry za prácu pri pandémii COVID-19. Krčméry bol členom krízového štábu
Budaj a Kňažko, podľa Kollára „ukázali odvahu v čase, keď nebolo jasné, ako to celé dopadne“.

 2021 
Počas ceremónie 16. septembra 2021 boli ocenení siedmi laureáti:
 Ľubomír Feldek, spisovateľ
 Anton Neuwirth (in memoriam), lekár, politik, diplomat
 Hana Hegerová (in memoriam), speváčka
 Peter Sabaka, lekár
 Anton Tunega, Albert Púčik a Eduard Tesár (in memoriam), predstavitelia Bielej légie

 2022 
1. septembra 2022 boli odovzdané ceny šiestim laureátom:
 Viliam Klimáček, dramatik, režisér
 Karol Plank (in memoriam), právnik, univerzitný pedagóg
 Itzchack Jehuda Schapira, rabín
 Rudolf Schuster, bývalý prezident SR
 Jozef Tomko (in memoriam), kardinál
 Božidara Turzonovová, herečka

 2023 
1. septembra 2023 boli štátne ceny J. M. Hurbana odovzdané 15 laureátom:
 Viera Dubačová, režisérka
 Ivan Gašparovič, bývalý prezident SR
 Fedor Gömöry, vedec, fyzik
 Tomáš Konc, Branislav Borovský a Alojz Gubaj, politickí väzni
 Marián Kuffa, kňaz
 Juraj Kukura, herec
 Pavol Mešťan (in memoriam), múzejník
 Ľubomír Roman (in memoriam), herec, politik
 Štefan Rohár, jadrový inžinier
 Wolfgang Sobotka, predseda Národnej rady Rakúska
 Juraj Stern, ekonóm
 Peter Šimko, lekár, chirurg
 Stanislav Zvolenský, bratislavský arcibiskup metropolita

 Referencie 

Kategória:Slovenské ocenenia

Kategória:Národná rada Slovenskej republiky